08/09/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
Información pública. Clave: DH. V15.45968

CLAVE: DH. V15.45968 FRIGORÍFICOS RIVEIRA-MAR, S. L., de conformidade co artigo 245 do Regulamento do dominio público hidráulico, solicita autorización para o vertido ao rego do Couso (cunca da ría de Arousa) dun caudal máximo de 1.095 m 3 /ano de augas residuais industriais depuradas procedentes dunhas instalacións dedicadas ao norte; conxelado e envasado de peixe localizadas no lugar de Couso - Aguiño (t. m. Ribeira). As augas residuais industriais, xeradas na limpeza e baldeo das instalacións, son tratadas nun sistema de depuración constituido polos seguintes dispositivos: - Arqueta de recepción e bombeo en PEAD de 0,89 x 0,81 x 1,9 m 3. - Dous decantadores tanxenciais (ciclóns) en PEAD dispostos en serie, cada un deles de 0,8 m de diámetro interno, 0,93 m de altura da parte cilíndrica e 0,75 m de altura da parte cónica, cun volume total unitario de 0,6 m 3. - Tanque de mestura e homoxeneización en PEAD negro de 3,8 m de diámetro exterior, 3,35 m de altura total e 3,118 m de calado útil, cun volume efectivo de 34,6 m 3; dotado de bombeo de recirculación interna. - Tratamento biolóxico en tanque de PEAD branco de 3,8 m de diámetro exterior, 3,4 m de altura total e 2,773 m de calado útil, cun volume efectivo de 32,79 m 3; dotado de aireación mediante soprante e difusores de burbullas grosas. - Decantador secundario de xeometría cilíndrica e fondo troncocónico, de 1.500 L de volume, 1,45 m de diámetro e 2,25 m de altura total, dos cales 0,99 corresponden á parte cónica; dotado de bombeo de recirculación ao reactor biolóxico. - Depósito de Iodos en PEAD de 1,25 x 1,21 x 1,2 m 3, cun volume de 1,67 m 3, para o almacenamento dos sólidos separados nos ciclóns e o lodo biolóxico en exceso. - Arqueta de recollida de auga tratada en PEAD de 0,89 x 0,81 x 1,9 m 3. As augas residuais industriais depuradas vértense, conxuntamente coa meirande parte das augas pluviais xeradas nas instalacións, mediante condución de 250 mm de diámetro interior, de formigón na meirande parte e PVC no tramo final, de 664,43 m de lonxitude, ao rego do Couso (cunca da ría de Arousa) no punto de coordenadas UTM (ETRS89): X=496.869; Y=4.708.450. As augas residuais industriais con alta concentración de salmoira xeradas no proceso almacénanse ata a súa renovación, sendo recollidas por xestor autorizado. As augas residuais fecais xeradas nas instalacións son almacenadas nunha fosa séptica selada, baleirada periodicamente por xestor autorizado. As augas pluviais xeradas nas instalacións, non afectadas pola actividade desenvolvida nelas, vértense ao dominio público sen tratamento previo. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade pública empresarial Augas de Galicia da Consellería de Medio Ambiente, Territorio e Infraestruturas sitas na praza Camilo Díaz Baliño de Santiago de Compostela; e no Servizo Territorial Centro de Augas de Galicia sito na rúa Tomiño, 16 de Santiago de Compostela; onde se atopa exposto o proxecto para que poida ser examinado por quen desexe. Santiago de Compostela, 18 de agosto de 2014 O xefe da Área de Vertidos Asdo.: Manuel Morato Miguel